রস ডানকান
জন রস ফ্রেডরিক ডানকান (ইংরেজি: Ross Duncan; জন্ম: ২৫ মার্চ, ১৯৪৪) কুইন্সল্যান্ডের হারস্টোন এলাকায় জন্মগ্রহণকারী প্রথিতযশা অস্ট্রেলিয়ার সাবেক আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন। ঘরোয়া প্রথম-শ্রেণীর ক্রিকেটে কুইন্সল্যান্ড ও ভিক্টোরিয়ার প্রতিনিধিত্ব করেছেন রস ডানকান। দলে তিনি মূলতঃ ফাস্ট-মিডিয়াম সিম বোলারের দায়িত্ব পালন করতেন। ১৯৭১ সালে অস্ট্রেলিয়ার পক্ষে একটিমাত্র টেস্টে অংশগ্রহণের সুযোগ ঘটে তার।